**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un Ministru kabineta 2021.gada 22.jūnija sēdes protokollēmuma (prot. Nr.49 66.§) „Informatīvais ziņojums „Par atbalsta programmas „Radošo personu nodarbinātības programma” īstenošanu” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 23.februāra rīkojumu Nr.109 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.109), lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” piešķirts finansējums 2 000 000 *euro* apmērā mērķprogrammas „Radošo personu nodarbinātības programma” (turpmāk – mērķprogramma) īstenošanai – atbalsta sniegšanai radošām personām no 2021.gada 1.janvāra līdz 2021.gada 30.jūnijam.  Valsts kultūrkapitāla fonds ir piešķīris atbalsta stipendijas mērķprogrammas 1.kārtā atbalstam no 2021.gada 1.janvāra līdz 31.martam. Stipendijas piešķirtas 864 personām (kopā mērķprogrammas 1.kārtā tika saņemti 989 pieteikumi), piešķirot kopējo finansējumu 1 610 700 *euro* apmērā. 2021.gada 31.maijā izsludināta pieteikšanās mērķprogrammas 2.kārtai, nosakot pieteikšanās termiņu – 2021.gada 15.jūnijs, atbalstam par periodu no 2021.gada 1.aprīļa līdz 2021.gada 30.jūnijam.  Mērķprogrammas ietvaros atbalstam var pieteikties fiziskas personas, kuras bijušas radoši aktīvas pēdējo trīs gadu laikā, kuru līdzšinējā, kā arī plānotā radošā darbība veicina Latvijas kultūras un mākslas attīstību, kuru profesionālā darbība ierobežota Covid-19 valstī noteikto ierobežojumu dēļ un kuras pieteikuma iesniegšanas brīdī nesaņem dīkstāves pabalstu. Radošā darba stipendija ļauj vienlaikus īstenot savas radošās ieceres un saņemt ieņēmumus savas iztikas nodrošināšanai.  Ņemot vērā, ka saskaņā ar Ministru kabineta 2020.gada 9.jūnija noteikumiem Nr.360 „Epidemioloģiskās drošības pasākumi Covid-19 infekcijas izplatības ierobežošanai” noteiktie ierobežojumi no 2021.gada 1.aprīļa līdz 2021.gada 30.jūnijam tieši skara dažādu kultūras nozarē nodarbināto personu darbību, Ministru kabinets 2021.gada 22.jūnija sēdē (prot. Nr.49 66.§) izskatīja informatīvo ziņojumu „Par atbalsta programmas „Radošo personu nodarbinātības programma” īstenošanu” (turpmāk – informatīvais ziņojums) un atbalstīja, ka mērķprogrammas 2.kārtas īstenošanai papildus nepieciešamais finansējums ir 2 072 276 *euro*, kā arī uzdeva Kultūras ministrijai sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” mērķprogrammas 2.kārtas īstenošanai.  Portugāles prezidentūras Eiropas Savienības Padomē laikā pieņemtajos Padomes secinājumos par kultūras un radošo nozaru atveseļošanu, noturību un ilgtspēju Eiropas Savienības dalībvalstis ir aicinātas atbalstīt kultūras un radošās nozares Covid-19 krīzes pārvarēšanā, veidojot dažādām mērķgrupām piemērotus atbalsta instrumentus. Arī Eiropas Parlamenta partiju grupa 2021.gada 26.maijā pieņēmusi kopīgu deklarāciju, aicinot Eiropas Savienības dalībvalstis veikt finansiālus ieguldījumus kultūras nozares noturības stiprināšanā. Šāds atbalsts tiek turpināts virknē Eiropas Savienības dalībvalstu.  Mērķprogramma paredz piešķirt stipendiju personām, kuru radošo darbību ietekmējuši Covid-19 ierobežojumi, 650 *euro* apmērā mēnesī uz laiku līdz trim mēnešiem. Noteikto stipendijas apmēru pamato tas, ka vispārējā Covid-19 krīzes atbalsta apmērs 2021.gadā apstiprinātajiem atbalsta instrumentiem ir pieaudzis  (minimālais atbalsta slieksnis dīkstāves pabalstam 500 *euro*, maksimālais – 1 000 *euro*). Līdz ar to, lai nodrošinātu vienotu pieeju Valsts kultūrkapitāla fonda īstenotajā mērķprogrammā piešķiramās stipendijas apmēram, vienā mēnesī personai atbalsta apmērs noteikts 60% no Centrālās statistikas pārvaldes oficiālajā statistikas paziņojumā publicētā valstī strādājošo mēneša vidējās darba samaksas apmēra 2019.gadā. Šāds atbalsta apmērs noteikts, lai ievērotu samērības principu ar citām Valsts kultūrkapitāla fonda īstenotajām mērķprogrammām, ņemot vērā, ka jaunrades stipendiju, kas tiek piešķirtas līdzšinējā radošajā darbībā augstu māksliniecisko kvalitāti apliecinājušu rakstnieku, mākslinieku un komponistu radošās izaugsmes un žanriski daudzveidīgas izcilas kvalitātes oriģinālliteratūras, mākslas darbu un oriģinālmūzikas tapšanai, apmērs ir 800 *euro*.  Lielākā daļa saskaņā ar MK rīkojumu Nr.109 piešķirtā finansējuma augstā pieprasījuma dēļ tika piešķirta mērķprogrammas 1.kārtā (1 610 700 *euro* apmērā). Līdz ar to mērķprogrammas 2.kārtas īstenošanai, saskaņā ar mērķprogrammas 1.kārtā veiktajām izmaksām, šobrīd pieejamais finansējums ir 392 122 *euro*, ko veido atlikums no mērķprogrammas 1.kārtas 347 414 *euro* apmērā un apropriācijas pārdale no 2020.gada mērķprogrammas 44 708 *euro* apmērā. Salīdzinot ar informatīvajā ziņojumā uzrādīto atlikumu 339 384 *euro*, kopējais atlikums ir palielinājies par 52 738 *euro*, jo informatīvā ziņojumā uzrādītajā atlikumā nebija iekļauts finansējums – 44 708 *euro* no Valsts kultūrkapitāla fondam piešķirtā 2020.gada finansējuma atlikuma, kas piešķirts no apropriācijas rezerves (Valsts kultūrkapitāla fondam piešķirts ar Finanšu ministrijas 2021.gada 19.aprīļa rīkojumu Nr.230 „Par apropriācijas pārdali”), un 8 030 *euro*, kas veidojas no tā, ka sešām personām tika veikta daļēja mērķprogrammas 1.kārtā piešķirtā finansējuma anulācija. Atlikumu 392 122 *euro*  apmērā plānots izlietot – 392 078 *euro* stipendiju izmaksai un 44 *euro*  vērtēšanas izmaksu veikšanai.  2021.gada 31.maijā tika izsludināta pieteikšanās mērķprogrammas 2.kārtai, nosakot pieteikšanās termiņu līdz 2021.gada 15.jūnijam, radošās darbības atbalstam periodā no 2021.gada 1.aprīļa līdz 2021.gada 30.jūnijam. Līdz pieteikšanās termiņa beigām Valsts kultūrkapitāla fonds ir saņēmis 1 432 pieteikumus.  2021.gada 16.jūlijā Valsts kultūrkapitāla fonda padomes sēdē tika pieņemts lēmums par 1 271 stipendiju piešķiršanu par kopējo summu 2 388 750 *euro.* Atbilstoši mērķprogrammas konkursa nolikuma nosacījumiem periodā no 2021.gada 1.aprīļa līdz 2021.gada 30.jūnijam 38 personām piešķirta stipendija 650 *euro* apmērā, 62 personām piešķirta stipendija 1 300 *euro* apmērā un 1 171 personai piešķirta stipendija 1 950 *euro* apmērā. Līdz ar to, ņemot vērā šobrīd pieejamo finansējumu stipendiju izmaksām 392 078 *euro* apmērā, papildus nepieciešamais finansējums stipendiju izmaksai mērķprogrammas 2.kārtas ietvaros ir 1 996 672 *euro.*  Mērķprogrammas pietiekumu izvērtēšanas nodrošināšanai nepieciešams finansējums 70 520 *euro.*  Ņemot vērā pieejamo atlikumu no mērķprogrammas 1.kārtas 44 *euro*, papildus nepieciešams finansējums 70 476 *euro* apmērā.  Ņemot vērā minēto, no valsts budžeta programmas „Līdzekļi neparedzētiem gadījumiem” Valsts kultūrkapitāla fondam papildus nepieciešams finansējums 2 067 148 *euro* apmērā mērķprogrammas īstenošanai, lai mazinātu Covid-19 krīzes negatīvo seku ietekmi uz kultūras nozari.  Kultūras ministrija ir veikusi mērķprogrammas izvērtējumu atbilstoši Komercdarbības atbalsta kontroles likuma 5.pantā noteiktajām četrām komercdarbības atbalsta pazīmēm, un secinājusi, ka, sniedzot atbalstu radošajām personām – saimnieciskās darbības veicējiem, neizpildās Komercdarbības atbalsta kontroles likuma 5.pantā noteiktā ceturtā komercdarbības atbalsta pazīme, līdz ar to atbalsts šīm personām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Valsts kultūrkapitāla fonds, kultūras nozares radošās personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 000 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 000 000 | 2 067 148 | 0 | 0 | 0 | 0 | 0 |
| 2.1. valsts pamatbudžets | 2 000 000 | 2 067 148 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 067 148 | 0 | 0 | 0 | 0 | 0 |
| 3.1. valsts pamatbudžets | 0 | -2 067 148 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +2 067 148 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2021.gada 16.jūlijā Valsts kultūrkapitāla fonda padomes sēdē tika pieņemts lēmums par 1 271 stipendiju piešķiršanu par kopējo summu 2 388 750 *euro.* Atbilstoši mērķprogrammas konkursa nolikuma nosacījumiem periodā no 2021.gada 1.aprīļa līdz 2021.gada 30.jūnijam 38 personām piešķirta stipendija 650 *euro* apmērā, 62 personām piešķirta stipendija 1 300 *euro* apmērā un 1 171 personai piešķirta stipendija 1 950 *euro* apmērā. Līdz ar to, ņemot vērā šobrīd pieejamo finansējumu stipendiju izmaksām 392 078 *euro* apmērā, papildus nepieciešamais finansējums stipendiju izmaksai mērķprogrammas 2.kārtas ietvaros ir 1 996 672 *euro.*  Savukārt 70 476 *euro* (ņemot vērā atlikumu no mērķprogrammas 1.kārtas 44 *euro* apmērā) nepieciešami pieteikumu izvērtēšanai, un konkrēti:   1. projektu vērtēšana – 3,50 *euro* x 9 eksperti x 1 412 projekti + 3,50 *euro* x 1 eksperts x 1 411 projekti + 3,50 *euro* x 1 eksperts x 1410 projekti = 54 351,50 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 67 173 *euro*; 2. ekspertu komisijas sēde 175,00 *euro* x 11 eksperti x 1 sēde = 1925 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 2 379 *euro*; 3. Valsts kultūrkapitāla fonda padomes sēde lēmuma pieņemšanai 71,14 *euro* x 11 padomes locekļi x 1 sēde (= 782,54 *euro* x 1,2359 (darba devēja valsts sociālās apdrošināšanas obligātās iemaksas 23,59%) = 968 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Zakevica 67330260

[Baiba.Zakevica@km.gov.lv](mailto:Baiba.Zakevica@km.gov.lv)